wannaphong/clean_thaiwikipedia huggingface dataset:
# เญิ้ต ลิญ
เญิ้ต ลิญ  เป็นนามปากกาของ เหงียน เตื่อง ตาม  เกิดเมื่อ 25 กรกฎาคม พ.ศ. 2449 ผู้เป็นนักการเมืองและนักเขียนคนสำคัญของเวียดนาม เขามีอุดมการณ์ที่ขัดแย้งกับพรรคคอมมิวนิสต์เวียดนาม จึงตั้งพรรคประชาชนเวียดนามขึ้นใน พ.ศ. 2454 และต่อมาได้รวมเข้ากับพรรคแห่งชาติเวียดนาม ซึ่งเป็นพรรคการเมืองของกลุ่มปัญญาชน ต่อมา ใน พ.ศ. 2489 ลิญได้เข้าร่วมรัฐบาลกับโฮจิมินห์ แต่อีก 2 เดือนต่อมาก็เกิดความขัดแย้ง จนลิญออกจากรัฐบาล ลี้ภัยไปจีนและฮ่องกง หลังจากที่มีการแบ่งประเทศเป็นเวียดนามเหนือและเวียดนามใต้ ลิญเลือกที่จะไปอยู่เวียดนามใต้ 

เมื่อมาอยู่เวียดนามใต้ เขาพยายามไม่ยุ่งเกี่ยวกับการเมืองและเน้นงานทางด้านวรรณกรรม แต่เขาก็ถูกกล่าวหาจากรัฐบาลของโง ดิ่ญ เสี่ยมว่าเกี่ยวข้องกับความพยายามก่อรัฐประหารใน พ.ศ. 2503 ลิญปฏิเสธความเกี่ยวข้องและตำรวจก็ไม่มีหลักฐานใด ๆ ที่จะจับเขา จนกระทั่งวันที่ 7 กรกฎาคม พ.ศ. 2506 ลิญฆ่าตัวตายด้วยการกินไซยาไนด์ และเขียนบันทึกก่อนตายว่าเขาฆ่าตัวตายเพื่อประท้วงกลุ่มคนที่เหยียบย่ำเสรีภาพ การตายของเขาเกิดขึ้นหลังจากการเผาตัวตายของพระภิกษุทิก กว๋าง ดึ๊ก เพียงเดือนเดียว

ผลงานการเขียนของเขาถูกห้ามตีพิมพ์ในเวียดนามเหนือและในเวียดนามหลังการรวมประเทศ จน พ.ศ. 2529 จึงได้รับอนุญาตให้ตีพิมพ์ได้อีกครั้ง
# ตะ ซวี อัญ
ตะ ซวี อัญ  นักเขียนชาวเวียดนาม เกิดเมื่อ พ.ศ. 2502 ที่จังหวัดห่าเต็ย จบการศึกษาจากโรงเรียนงเหวียนซูที่เป็นโรงเรียนเฉพาะทางทางด้านการเขียนและวิจารณ์วรรณกรรม และได้เป็นอาจารย์ที่โรงเรียนนักเขียน เรื่องสั้นเรื่องแรกคือ “ก้าวข้ามคำสาบาน” ซึ่งได้รับรางวัลมากมาย เรื่องนี้เป็นการสะท้อนถึงประเพณีคลุมถุงชนและความยึดมั่นในสายตระกูลของสังคมชนบท นวนิยายอีกเรื่องของเขาที่ประสบความสำเร็จคือ “เฒ่าโข” ซึ่งสะท้อนปัญหาความขัดแย้งในสังคมชนบทระหว่างค่านิยมดั้งเดิมกับค่านิยมของคนรุ่นใหม่
# พระราชวังอมรปุระ
พระราชวังอมรปุระ เป็นพระราชวังในเมืองอมรปุระเมืองหลวงเก่าของพม่า พระราชวังถูกสร้างขึ้นในปลายศตวรรษที่ 19 ต่อมาเมื่อรัชกาลพระเจ้ามินดุงสร้างกรุงมัณฑะเลย์และสร้างพระราชวังมัณฑะเลย์ จึงให้รื้อปราสาทราชวังและกำแพงเมืองลง เพื่อนำเอาวัสดุอุปกรณ์ต่าง ๆไปสร้างกรุงมัณฑะเลย์จึงทำให้ปัจจุบันพระราชวังนี้เหลือเพียงรากฐานเท่านั้น"Mandalay Palace." Encyclopedia of Modern Asia. Charles Scribner's Sons. 2002. Retrieved August 13, 2012 from HighBeam Research (subscription required) : http://www.highbeam.com/doc/1G2-3403701858.html
# อุดม เหลืองเพชราภรณ์
อุดม เหลืองเพชราภรณ์ (ชื่อเล่น: ดม; พ.ศ. 2499 —) เป็นอดีตนักกีฬาแบดมินตันระดับแถวหน้าชาวไทย รวมถึงเป็นผู้ฝึกสอนนักกีฬาแบดมินตันทีมชาติไทยเอเซียต้า คัพ 2013 และใน พ.ศ. 2555 เขาได้รับเลือกให้เป็นหนึ่งในผู้เข้าชิงรางวัล "สยามกีฬาอวอร์ดส์" ครั้งที่ 7 สาขาผู้ฝึกสอนยอดเยี่ยม

 ผลงานในระดับอาชีพ 
thumb|200px|right|อุดม เหลืองเพชราภรณ์ ขณะให้คำแนะนำแก่บุศนันท์ อึ๊งบำรุงพันธ์

อุดม เหลืองเพชราภรณ์ เป็นแชมป์ของประเทศไทยใน พ.ศ. 2521, 2522 และ 2533 ของประเภทชายเดี่ยว ใน พ.ศ. 2522 เขาได้รับรางวัลเหรียญเงินของประเภทเดียวกันนี้ในซีเกมส์ 1979 โดยเป็นฝ่ายแพ้ต่อฮัสโอโม อาร์บี จากประเทศอินโดนีเซียในรอบชิงชนะเลิศ และในการแข่งขันแบดมินตันชิงแชมป์โลก 1979 เขาได้อันดับเก้าในประเภทชายเดี่ยว

 รายการที่ประสบความสำเร็จ 
 ฤดูกาล รายการ ประเภท อันดับ ชื่อ  2521
  ชิงแชมป์ประเทศไทย
  ชายเดี่ยว
  1
  อุดม เหลืองเพชราภรณ์  2522
  แบดมินตันชิงแชมป์โลก
  ชายเดี่ยว
  9
  อุดม เหลืองเพชราภรณ์  2522
  ชิงแชมป์ประเทศไทย
  ชายเดี่ยว
  1
  อุดม เหลืองเพชราภรณ์  2522
  ซีเกมส์
  ชายเดี่ยว
  2
  อุดม เหลืองเพชราภรณ์  2523/ไอบีเอฟ
  ชิงแชมป์ประเทศไทย
  ชายเดี่ยว
  1
  อุดม เหลืองเพชราภรณ์

 ผลงานการฝึกสอน 
อุดม เหลืองเพชราภรณ์ เป็นผู้ฝึกสอนนักกีฬาแบดมินตันทีมชาติไทย โดยในเดือนเมษายน พ.ศ. 2556 มีผลงานด้านการฝึกสอนให้แก่นักกีฬาชุดรองแชมป์เอเชียต้าคัพ 2013 “ทัพนักตบลูกขนไก่ไทย” ชู "เมย์" ลุ้นทองซีเกมส์ - เดลินิวส์ จากนั้น ในเดือนพฤษภาคมของปีเดียวกันนี้ เขายังเป็นผู้ฝึกสอนนักกีฬาที่เข้าแข่งขัน สุธีรมานคัพ 2013 ณ ประเทศมาเลเซียขนไก่ไทยขอเข้า 8 ทีม สุธีรมานคัพ - SportPost.net : กีฬารายวันออนไลน์'บุญศักดิ์-รัชนก' นำทัพขนไก่ตบ สุธีรมาน คัพ - ข่าวไทยรัฐออนไลน์ ที่ซึ่งทีมสามารถเข้าสู่รอบรองชนะเลิศได้เป็นครั้งแรกในประวัติศาสตร์ทัพแบดสุธีรมานคัพถึงไทยชื่นมื่นรับอัดฉีดกว่า 3 แสนบาท : SMMOnline.net
# เค ศรีกันธ์
เค ศรีกันธ์  มีชื่อเต็มคือ ศรีกันธ์ นัมมัลวาร์ คิดัมบี เกิดวันที่ 7 กุมภาพันธ์ ค.ศ. 1993 ที่รัฐอานธรประเทศ เป็นนักกีฬาแบดมินตันชาวอินเดีย ผู้ซึ่งอยู่ในอันดับที่ 4 ของโลก"เมย์" ตบ "แน็ต" ลิ่วตัดตบลูกขนไก่ "เอสซีจี" - เดลินิวส์Sport - Manager Online - แมน พ่ายโรตีชวดแชมป์สมัย 2 เล็งยึดท็อปเท็นโลกแมนพ่ายหวดโรตีชวดแชมป์แบด SCG - TNN 24บุญศักดิ์ฟอร์มดีเข้าตัดเชือกไทยแลนด์โอเพ่น : INN News เขาเป็นผู้ชนะสิทธิคมน์ ธรรมศิลป์'เมย์' ตบ 'ครีม' ชิงแชมป์ลูกขนไก่เอสซีจี : ข่าวสดออนไลน์เจอกันเอง! เมฉะครีม/ซูเปอร์แมนไม่พลาดเข้าชิงขนไก่ SCG รวมถึงบุญศักดิ์ พลสนะ ในการแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว'เมย์' ยังเก๋า ฮึดแซง 'น้องครีม' 2-1 ซิวแชมป์แบดเอสซีจีฯสมัยแรก"น้องเมย์" คว้าแชมป์แบดมินตันไทยแลนด์ โอเพ่น - ข่าว ไทยพีบีเอส

 ผลงานในระดับอาชีพ 
เค ศรีกันธ์ ได้อันดับเก้าในการแข่งขันแบดมินตันชิงแชมป์เยาวชนโลก 2011 ประเภทชายเดี่ยว และในการแข่งชิงแชมป์เยาวชนแห่งชาติ ค.ศ. 2011 เขาเป็นผู้ชนะประเภทชายคู่ ส่วนในรุ่นใหญ่เขาได้รับรางวัลเหรียญทองแดงประเภทชายเดี่ยวใน ค.ศ. 2012 ในรายการมาเก๊าโอเพน 2012 เขาได้อันดับสาม เช่นเดียวกับรายการบาห์เรนอินเตอร์เนชันแนล 2012 รวมถึงอินเดียอินเตอร์เนชันแนล 2012 และใน ค.ศ. 2013 เขาได้เป็นแชมป์รายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว"แบดฯเอสซีจี" รัชนกปราบรุ่นน้องผงาดสาวไทยแชมป์คนแรก, ซุปเปอร์แมนอกหัก“น้องเมย์” ตบ “น้องครีม” หืด หยิบแชมป์ "เอสซีจี" - เดลินิวส์

เขายังมีพี่ชายชื่อเค นันดาโกพัล ซึ่งเป็นนักแบดมินตันเช่นเดียวกันGuntur brothers create history in Srinagar in The Times of India vom 3. Oktober 2012
# คมคาย พลบุตร
คมคาย พลบุตร (เกิด 15 สิงหาคม พ.ศ. 2510) เป็นนักการเมืองและอดีตพยาบาลชาวไทย เป็นอดีตสมาชิกสภาผู้แทนราษฎรจังหวัดจันทบุรี 3 สมัย

 ประวัติ 
คมคาย พลบุตร เกิดเมื่อวันที่ 15 สิงหาคม พ.ศ. 2510 เป็นบุตรนายสนิท 
นางปัทมา เฟื่องประยูรปิดฉากชีวิตนักสู้!!! ซุ้มท่าใหม่ จันทบุรี "สนิท เฟื่องประยูร" ในวัย 76 ปี ไว้ให้เป็นตำนานเล่าขานกันต่อไป....!!! สำเร็จการศึกษาระดับปริญญาตรี พยาบาลศาสตรบัณฑิต จาก มหาวิทยาลัยสงขลานครินทร์ประวัติย่อ นางคมคาย พลบุตร (ปรับปรุงครั้งที่ 1) และปริญญาโท บริหารธุรกิจมหาบัณฑิต สาขาการตลาด มหาวิทยาลัยเกริก 

คมคาย สมรสกับนายอลงกรณ์ พลบุตร อดีตรองหัวหน้าพรรคประชาธิปัตย์ มีบุตร-ธิดา 3 คน คือ นางสาวสภาวรรณ พลบุตร, นายธัชธรรม พลบุตร และนางสาวพิมพ์สภา พลบุตร

 การทำงาน 
หลังจากสำเร็จการศึกษาในระดับปริญญาตรี คมคายได้เข้าทำงานเป็นพยาบาลวิชาชีพที่โรงพยาบาลศิริราชนักการเมืองถิ่นจังหวัดจันทบุรี. คะนอง พิลุน สำนักวิจัยและพัฒนา สถาบันพระปกเกล้า. 2558 ก่อนที่จะลาออกเพื่อมาทำงานการเมืองในเวลาต่อมา

 งานการเมือง 
คมคาย ลงสมัครรับเลือกตั้งเป็นสมาชิกสภาผู้แทนราษฎรจังหวัดจันทบุรี โดยได้รับเลือกตั้งเป็นครั้งแรก ใน พ.ศ. 2538 และได้รับเลือกเรื่อยมา จนถึง พ.ศ. 2544 ก่อนที่จะวางมือทางการเมืองในที่สุด โดยก่อนที่จะวางมือทางการเมืองอย่างถาวรนั้น คมคาย ได้ลงสมัครสมาชิกสภาผู้แทนราษฎรจังหวัดจันทบุรีอีกครั้งเป็นสมัยที่ 4 ในการเลือกตั้งปี พ.ศ. 2548 ในสังกัดพรรคชาติไทยแต่ได้แพ้ให้กับผู้สมัครจากพรรคไทยรักไทย 

 สมาชิกสภาผู้แทนราษฎร 
คมคาย พลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดจันทบุรี สังกัดพรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดจันทบุรี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดจันทบุรี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๑๐, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒๘, ๒๖ พฤศจิกายน ๒๕๔๗
# อาเมลีแห่งล็อยช์เทินแบร์ค จักรพรรดินีแห่งบราซิล
สมเด็จพระจักรพรรดินีอาเมลียาแห่งบราซิล  หรือพระนามเดิม เจ้าหญิงอาเมลีแห่งล็อยช์เทินแบร์ค (; 31 กรกฎาคม 1812 – 26 มกราคม 1873) เป็นจักรพรรดินีแห่งบราซิล พระองค์เป็นพระมเหสีองค์ที่ 2 ของจักรพรรดิเปดรูที่ 1 แห่งบราซิล
เป็นพระราชนัดดาบุญธรรมของจักรพรรดินโปเลียนที่ 1 เเห่งฝรั่งเศส
พระองค์เป็นพระราชนัดดาของโฌเซฟีน เดอ โบอาร์แน จักรพรรดินีแห่งฝรั่งเศส พระราชบิดาของพระองค์เออแฌน เดอ โบอาร์แน เป็นโอรสของจักรพรรดินีกับอาแล็กซ็องดร์ เดอ โบอาร์แนพระสวามีองค์แรก และเป็นโอรสบุญธรรมของจักรพรรดินโปเลียนที่ 1 พระราชมารดาของเจ้าหญิงอาเมลีเป็นพระราชธิดาของพระเจ้ามักซีมีเลียนที่ 1 พระมหากษัตริย์บาวาเรีย

 ราชตระกูล 
+พระราชตระกูลในสามรุ่นของสมเด็จพระจักรพรรดินีอาเมลีแห่งบราซิล สมเด็จพระจักรพรรดินีอาเมลีแห่งบราซิล พระชนก:ยูจีน เดอ โบอาร์แน พระอัยกาฝ่ายพระชนก:อาแล็กซ็องดร์ เดอ โบอาร์แน พระปัยกาฝ่ายพระชนก:ฟรานซิสที่ 5 เดอ โบอาร์แน พระปัยยิกาฝ่ายพระชนก:มารี แอนน์ อองเรียต ฟรองซัวส์ พีวาร์ต เดอ คัสตูลล์ พระอัยยิกาฝ่ายพระชนก:มารี โฌแซ็ฟ โรซ ตาเช เดอ ลา ปาเฌอรี พระปัยกาฝ่ายพระชนก:โฌแซ็ฟ-กัสปาร์ เดอ ตาเช พระปัยยิกาฝ่ายพระชนก:โรซ-แกลร์ เด แวร์เฌ เดอ ซานัว พระชนนี:เจ้าหญิงออกัสตาแห่งบาวาเรีย พระอัยกาฝ่ายพระชนนี:พระเจ้ามักซีมีเลียนที่ 1 โยเซฟแห่งบาวาเรีย พระปัยกาฝ่ายพระชนนี:เคานท์พาลาทีนฟรีดริช ไมเคิลแห่งซไวบรึคเค็น พระปัยยิกาฝ่ายพระชนนี:เคานท์เตสพาลาทีนมาเรีย ฟรานซิสก้าแห่งซาลส์แบช พระอัยยิกาฝ่ายพระชนนี:เจ้าหญิงออกัสตา วิลเฮล์มมีนแห่งเฮสส์-ดาร์มชตัดท์ พระปัยกาฝ่ายพระชนนี:เจ้าชายจอร์จ วิลเลียมแห่งเฮสส์-ดาร์มชตัดท์ พระปัยยิกาฝ่ายพระชนนี:เคานท์เตสมารี หลุยส์ อัลเบอร์ทีนแห่งไลนินเง็น-ฟัลเกนบูร์ก-ดักส์บูร์ก
# ชนิดของคำ
ชนิดของคำ  ในทางไวยากรณ์ หมายถึงประเภทของคำในทางภาษาศาสตร์ ซึ่งโดยทั่วไปนิยามโดยลักษณะวากยสัมพันธ์หรือหน่วยคำของคำที่กล่าวถึง 

แทบทุกภาษามีคำชนิดนามและกริยา แต่นอกเหนือจากนี้ จะมีแตกต่างกันไปในแต่ละภาษา ตัวอย่างเช่น ภาษาญี่ปุ่นมีคำคุณศัพท์สามชนิด ขณะที่ภาษาอังกฤษมีชนิดเดียว ภาษาจีน เกาหลีและญี่ปุ่นมีลักษณนาม ขณะที่ภาษาทางยุโรปไม่มี

 คำนาม
 คำสรรพนาม
 คำกริยา
 คําวิเศษณ์
 คำสันธาน
 คำบุพบท
 คำอุทาน
# นันทาเทวี
นันทาเทวีอารีย์ นักดนตรี ,โลกมายาของอารีย์ ,กายมารุต ,2546 ISBN 974-91018-4-7 หน้า 227-235 เป็นอุปรากรไทย บทพระนิพนธ์ของ พระเจ้าวรวงศ์เธอ พระองค์เจ้าภาณุพันธุ์ยุคล แห่งคณะอัศวินการละคร

เรื่องโศกนาฏกรรมความรักของเจ้าหญิงนันทาเทวีวัยแรกรุ่นผู้พลัดพรากจากสันติวัตพระสหายอันเป็นที่รักยิ่งไปนานแสนนาน และไม่ทรงทราบเลยว่าชายอัปลักษณ์เข็ญใจที่ทรงพบในเวลาต่อมาแท้จริงคือบุรุษที่อยู่ในพระทัยตลอดมา   

เปิดแสดงครั้งแรกบนเวที ศาลาเฉลิมไทย สมัยหลังสงครามมหาเอเซียบูรพา นำแสดงโดย ฉลอง สิมะเสถียร (สันติวัตวัยหนุ่ม) และ  ปรีชา บุณยเกียรติ (สันติวัตวัยเด็กรุ่น)สะอาด เปี่ยมพงศ์สานต์ ,ไทยโพสต์ ,4 กรกฎาคม 2553,www.ryt9.com 

ทศวรรษ 2500 เป็นละครโทรทัศน์สองครั้ง ของคณะนาฏศิลป์สัมพันธ์  ทางไทยทีวีช่อง 4 กำกับโดย ครูทัต เอกทัต นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2502 และ  พ.ศ. 2507 

ต่อมาเป็นละครเวที ของสมาคมศิษย์เก่าเขมะสิริอนุสสรณ์ เพื่อนำรายได้โดยเสด็จพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งเสด็จฯ ทอดพระเนตรพร้อม พระบาทสมเด็จพระวชิรเกล้าเจ้าอยู่หัว (เมื่อครั้งยังทรงเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ณ โรงละครแห่งชาติ กำกับโดย ครูทัต เอกทัต นำแสดงโดย ฉลอง สิมะเสถียร คู่กับ อารีย์ นักดนตรี  พ.ศ. 2518

นอกจากนี้ยังเป็นฉากเพลงในคอนเสิร์ต ตำนานเพลงรักบางขุนพรหม จัดที่โรงละครแห่งชาติ เมื่อกันยายน พ.ศ. 2554

เพลง
นันทาเทวี  (พระเจ้าวรวงศ์เธอ พระองค์เจ้าจักรพันธ์เพ็ญศิริ ทำนอง-เนื้อร้อง) -  สันติวัต
ใต้เงาไม้  (โพธิ์ ชูประดิษฐ์ ทำนอง  เนรมิต เนื้อร้อง) - สันติวัต
ศรรัก  (สง่า อารัมภีร ทำนอง ขุนสวสดิ์ ฑิฆัมพร เนื้อร้อง) -  นันทาเทวี
(ฉบับละครทีวี ใช้เพลง "ปิ่นทอง" เนื้อร้องของภาณุพันธุ์ เพื่อความเหมาะสมกับระดับเสียงของนักแสดง แทนเพลง "ศรรัก")

ต้นฉบับเพลง "นันทาเทวี"  ร้องโดย ฉลอง สิมะเสถียร และ "ปิ่นทอง" ร้องโดย อารีย์ นักดนตรี   ยุคหลังขับร้องใหม่ โดย ยรรยงค์ เสลานนท์  และ  โฉมฉาย อรุณฉาน ตามลำดับ

ส่วนเพลง "ศรรัก" ต้นฉบับแผ่นครั่ง ร้องโดย เฉลา ประสพศาสตร์
# วิซนู ยูลี ปราเซตีโย
วิซนู ยูลี ปราเซตีโย  เกิดวันที่ 11 กรกฎาคม ค.ศ. 1992 ที่ตูลุงงากุง เป็นนักกีฬาแบดมินตันจากประเทศอินโดนีเซีย'เมย์' ตบ 'ครีม' ชิงแชมป์ลูกขนไก่เอสซีจี : ข่าวสดออนไลน์แมน-โอ๊ตตัดเชือกขนไก่ไทยแลนด์ โอเพน - โพสต์ทูเดย์ ข่าวกีฬาน้องเมย์-แมนผ่านเข้าชิงชนะเลิศแบด SCG - TNN24 ผู้ซึ่งอยู่ในอันดับที่ 60 ของโลกบุญศักดิ์ พลสนะ ผ่านเข้ารอบชิงชนะเลิศไปพบกับ ศรีกันธ์ ในแบดมินตันระดับกรังด์ปรีซ์โกลด์ เอสซีจี ไทยแลนด์ โอเพ่น 2013 ประเภทชายเดี่ยว"เมย์-แมน" เข้ารอบชิงแบดมินตันไทยแลนด์ โอเพ่น - ข่าว ไทยพีบีเอส

 ผลงานในระดับอาชีพ 
วิซนู ยูลี ปราเซตีโย ได้อันดับเก้าในการแข่งขันแบดมินตันชิงแชมป์เยาวชนโลก 2011 ส่วนในการแข่งขันสิงคโปร์อินเตอร์เนชันแนล 2011 เขาได้อันดับสองในประเภทชายเดี่ยวเช่นเดียวกับเวียดนามอินเตอร์เนชันแนล 2012 และอินโดนีเซียอินเตอร์เนชันแนล 2012

ในการแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 เขาได้เป็นฝ่ายแพ้ต่อบุญศักดิ์ พลสนะ ในรอบรองชนะเลิศของประเภทชายเดี่ยวSport - Manager Online - แมน ลิ่วขอแชมป์สมัย 2 พีช-ครีม เศร้าอดชิงเจอกันเอง! เมฉะครีม/ซูเปอร์แมนไม่พลาดเข้าชิงขนไก่ SCG"ซูเปอร์แมน"ฮึดไม่ขึ้นตบพ่ายอินเดียได้แค่รองแชมป์"แบดเอสซีจี" : มติชนหนังสือพิมพ์บ้านเมือง » “เมย์-ครีม”ชิงกันเองครั้งแรกแบดฯ SCG

 ความสำเร็จ 
 ค.ศ. 2011
รอบควอเตอร์ไฟนอล วิคเตอร์อินโดนีเซียอินเตอร์เนชันแนลชาลเลนจ์ 2011
รองชนะเลิศ สิงคโปร์อินเตอร์เนชันแนลซีรีส์ 2011
 ค.ศ. 2012
รองชนะเลิศ ซิปุตราฮานอยเวียดนามอินเตอร์เนชันแนลชาลเลนจ์ 2012 'ณิชชาอร' เข้าชิงกับญี่ปุ่น แบดหญิงเดี่ยวเวียดนาม - ข่าวไทยรัฐออนไลน์
แชมป์ วิคเตอร์อินโดนีเซียอินเตอร์เนชันแนลชาลเลนจ์ 2012
รอบเซมิไฟนอล โยเน็กซ์จีนไทเปโอเพน 2012
แชมป์ เมย์แบงก์มาเลเซียอินเตอร์เนชันแนลชาลเลนจ์ 2012
# ริชาร์ด ไรต์ (นักฟุตบอล)
ริชาร์ด เอียน ไรต์  เกิดเมื่อวันที่ 5 พฤศจิกายน พ.ศ. 2520 เป็นนักฟุตบอลชาวอังกฤษ เกิดในเมืองอิปสวิช เล่นในตำแหน่งผู้รักษาประตู รวมไปถึงผู้ฝึกสอนผู้รักษาประตู ให้กับสโมสรฟุตบอลแมนเชสเตอร์ซิตี โดยเขาลงเล่นมากกว่า 200 นัด ตั้งแต่ปี พ.ศ. 2538 จนถึง พ.ศ. 2544

เขาย้ายมาลงเล่นในพรีเมียร์ลีก กับอาร์เซนอล ในปี พ.ศ. 2544 หลังจากนั้นได้เซ็นสัญญากับเอฟเวอร์ตัน ในปีถัดมา และใช้เวลา 5 ปี ในการลงเล่นให้กับเอฟเวอร์ตัน และล่าสุดกับแมนเชสเตอร์ซิตี ซึ่งเขามาอยู่กับสโมสรด้วยการไม่มีค่าตัว ในวันที่ 31 สิงหาคม พ.ศ. 2555
# จู่ชือ
จู่ซือ  บางตำราแปลว่า "ปรมาจารย์" หมายถึง ผู้ก่อตั้งหรือเจ้าสำนักองค์การศาสนาในประเทศจีน ใช้ในศาสนาพุทธ ลัทธิเต๋า ลัทธิเซียนเทียนเต้า ลัทธิอนุตตรธรรม เป็นต้น 

 ศาสนาพุทธ 
คำว่า จู่ ในศาสนาพุทธในประเทศจีนหมายถึง "สังฆปริณายก" โดยแต่ละนิกายจะมีสายสังฆปริณายกแตกต่างกันไป

 นิกายสุขาวดี 
200px|thumb|พระฮุ่ยเยฺวี่ยน ปฐมสังฆปริณายกแห่งนิกายสุขาวดี
นิกายสุขาวดี มีสังฆปริณายก 13 องค์ ดังนี้

 ลำดับที่  รายนาม เกิด มรณภาพ 1  ฮุ่ยเยฺวี่ยน  ค.ศ. 334  ค.ศ. 416 2  ซั่นเต้า  ค.ศ. 613  ค.ศ. 681 3  เฉิงหยวน  ค.ศ. 712  ค.ศ. 802 4  ฝ่าเจ้า  ?  ? 5  เซ่าคัง  ค.ศ. 770  ค.ศ. 805 6  เหยียนโซ่ว  ค.ศ. 904  ค.ศ. 975 7  เสิ่งฉัง  ค.ศ. 959  ค.ศ. 1020 8  เหลียนฉือ  ค.ศ. 1532  ค.ศ. 1612 9  จื้อซฺวี่  ค.ศ. 1598  ค.ศ. 1655 10  สิงเช่อ  ค.ศ. 1627  ค.ศ. 1682 11  สือเสียน  ค.ศ. 1686  ค.ศ. 1734 12  จี้สิ่ง  ค.ศ. 1741  ค.ศ. 1810 13  เซิ่งเลี่ยง  ค.ศ. 1861  ค.ศ. 1941

 นิกายอวตังสกะ 
นิกายหัวเหยียน หรือนิกายอวตังสกะ มีสังฆปริณายก 5 องค์ ดังนี้

 ลำดับที่  รายนาม เกิด มรณภาพ 1  ตูซุน  ค.ศ. 557  ค.ศ. 640 2  จี้เหยี่ยน  ค.ศ. 602 ค.ศ. 668 3  ฝ่าจั้ง  ค.ศ. 643  ค.ศ. 712 4  ชิงเหลียง  ค.ศ. 738  ค.ศ. 839 5  จงมี่  ค.ศ. 780  ค.ศ. 841

 นิกายฉาน 
150px|thumb|พระโพธิธรรม ปฐมสังฆปริณายกแห่งนิกายเซน
นิกายฉานในประเทศจีนมีสังฆปริณายก 6 องค์ ซึ่งเชื่อว่าได้รับสืบทอดบาตรและจีวรจากพระโคตมพุทธเจ้า สังฆปริณายกทั้ง 6 มีลำดับดังนี้

 ลำดับที่  รายนาม เกิด มรณภาพ 1  พระโพธิธรรม  ค.ศ. 440  ค.ศ. 528 2  ฮุ่ยเข่อ  ค.ศ. 487 ค.ศ. 593 3  เซิงชั่น  ไม่ปรากฏ  ค.ศ. 606 4  เต้าซิ่น  ค.ศ. 580  ค.ศ. 651 5  หงเหริ่น  ค.ศ. 601  ค.ศ. 674 6  ฮุ่ยเหนิง  ค.ศ. 638  ค.ศ. 713

 ลัทธิเซียนเทียนเต้า 
ลัทธิเซียนเทียนเต้าซึ่งหวง เต่อฮุย ก่อตั้งขึ้นในคริสต์ศตวรรษที่ 17 ได้กำหนดสายจู่ซือโดยถือเอาสังฆปริณายกทั้ง 6 องค์ของนิกายฉานเป็นปรมาจารย์ของเซียนเทียนเต้าด้วย ต่อด้วยนักพรตเต๋าอีก 2 รูป แล้วหวง เต๋อฮุย ถือว่าตนเองเป็นจู่ซือลำดับที่ 9 ต่อจากเต๋อฮุยแล้วยังมีจู่ซือสืบมาอีกดังนี้

 ลำดับที่  รายนาม เกิด เสียชีวิต 7.  ไป๋ อวี้ฉัน และหม่า ตวนหยัง  ค.ศ. 1194/1123  ค.ศ. 1229/1183 8.  หลัว เว่ยฉวิน  ?  ?  9.  หวง เต๋อฮุย  ค.ศ. 1684  ค.ศ. 1750 10.  อู๋ จื่อเสียง  ค.ศ. 1715  ค.ศ. 1784 11.  เหอ รั่ว  ?  ? 12.  หยวน จื้อเชียน  ค.ศ. 1760  ค.ศ. 1834 13.  สวี กู่หนัน และหยาง โส่วอี  ?  ?  14.  เผิง อีฝ่า  ?  ?  15.  หลิน จินจู่  ?  ? 
หลังจู่ซือรุ่นที่ 15 แล้ว ลัทธิเซียนเทียนเต้าก็แตกออกเป็นหลายสายย่อย

 ลัทธิอนุตตรธรรม 
thumb|180px|จาง เทียนหรัน พระธรรมาจารย์รุ่นสุดท้ายของลัทธิอนุตตรธรรม
หวัง เจฺว๋อี ต่อตั้งลัทธิอนุตตรธรรมขึ้นในปี พ.ศ. 2420 เดิมเป็นสาวกลัทธิเซียนเทียนเต้า จึงรับแนวคิดสายจู่ซือจากเซียนเทียนเต้ามาด้วย โดยยอมรับสังฆปริณายกทั้ง 6 องค์ในนิกายเซน ต่อด้วยจู่ซือรุ่นที่ 7–11 ของเซียนเทียนเต้า นับอาจารย์รุ่นก่อนตนเป็นรุ่นที่ 12–14 นับตนเองเป็นรุ่นที่ 15 และยังมีจู่ซือต่อมาอีกจนถึงรุ่นที่ 18

ลัทธิอนุตตรธรรมเรียกจู่ซือว่าพระธรรมาจารย์ และถือว่าพระธรรมาจารย์เป็นพระวิสุทธิอาจารย์ (หมิงซือ) ผู้มีอาณัติสวรรค์สามารถถ่ายทอดเต๋าได้ หากนับต่อจากเหอ รั่ว (เหลียวขู่) ธรรมาจารย์รุ่นที่ 11 แล้ว มีธรรมาจารย์ต่อมาอีกดังนี้

 ลำดับที่  รายนาม เกิด เสียชีวิต 12  เอวี๋ยน ทุ่ยอัน  ค.ศ. 1760  ค.ศ. 1834 13  หยัง หวนซฺวี และฉวี หวนอู๋  ?  ?  14  เหยา เฮ่อเทียน  ?  ค.ศ. 1984 15  หวัง เจฺว๋อี  ค.ศ. 1821  ค.ศ. 1884 16  หลิว ชิงซฺวี  ?  ค.ศ. 1886 17  ลู่ จงอี  ค.ศ. 1849  ค.ศ. 1925 18  จาง เทียนหรัน และซุน ฮุ่ยหมิง  ค.ศ. 1889/1895  ค.ศ. 1947/1975
# อะโดบี แคปทิเวท
อะโดบี แคปทิเวท  เป็นโปรแกรมประยุกต์เกี่ยวกับเครื่องมือศึกษาผ่านสื่ออิเล็กทรอนิกส์ สำหรับไมโครซอฟท์ วินโดวส์ ,และแมคโอเอสเท็น เวอร์ชัน 5 ซึ่งสามารถใช้เขียนการสาธิตซอฟต์แวร์ ,ซอฟต์แวร์จำลอง ,สถานการณ์แยก และสุ่มทดสอบในรูปแบบไฟล์ SWF นอกจากนี้ยังสามารถแปลงไฟล์ SWF เป็น .avi เพื่อสามารถอัปโหลดไปยังเว็บไซต์วิดีโอโฮสต์ได้ สำหรับซอฟต์แวร์จำลอง แคปทิเวทสามารถใช้การคลิกเมาส์ซ้ายหรือขวากดปุ่มและภาพแบบโรลโอเวอร์ได้
# โปรตอน วาจา
โปรตอน วาจา  เป็นรถยนต์นั่งขนาดเล็ก (Compact Car) ผลิตโดยโปรตอน เริ่มผลิตเมื่อเดือนสิงหาคมปี พ.ศ. 2543 และเลิกผลิตเมื่อปี พ.ศ. 2554 รวมระยะเวลา 11 ปี โดยมีโปรตอน อินสไปรา  ถือเป็นรถยนต์มาเลเซียคันแรกที่ออกแบบโดยโปรตอนเอง แทนที่จะนำรถรุ่นต่างๆ ของมิตซูบิชิและซีตรองมาประทับตราโปรตอนขาย คำว่า วาจา ในภาษามลายูแปลว่าเหล็ก เพื่อแสดงว่ารถยนต์โปรตอนจะต้องมีคุณภาพเทียบเท่ารถจากประเทศต่างๆ ให้ได้ เพราะก่อนหน้านี้ รถยนต์โปรตอนไม่สามารถเทียบกับคู่แข่งต่างชาติได้เลย ในสหราชอาณาจักรจะใช้ชื่อว่า โปรตอน อิมเปี้ยน  ในภาษามลายูแปลว่าความฝัน เริ่มวางจำหน่ายในสหราชอาณาจักรเมื่อปี พ.ศ. 2544 สำหรับด้านงานวิศวกรรมจะยังคงใช้ร่วมกับ Volvo และ Mitsubishi Motors เหมือนเดิม โดยใช้งานวิศวกรรมจากมิตซูบิชิรุ่น Carisma ส่วนเครื่องยนต์จะมี 3 ขนาดคือเครื่องยนต์เบนซิน 1.6 ,1.8 และ 2.0 ลิตร โดยในช่วงแรกจะใช้เครื่องยนต์ 1.6 และ 2.0 ลิตรจากมิตซูบิชิ ก่อนจะเปลี่ยนมาใช้เครื่องยนต์ 1.6 ลิตรซึ่งเป็นเทคโนโลยีจากรถโลตัส ประเทศอังกฤษ ตระกูล Campro และเครื่องยนต์ 1.8 ลิตรจากเรโนลต์ ระบบเกียร์เป็นเกียร์ธรรมดาและเกียร์อัตโนมัติ ในมาเลเซียวาจาพอจะมียอดขายได้เรื่อยๆ ก่อนจะเลิกผลิตภายในปี พ.ศ. 2554 โดยมีโปรตอน อินสไปราเข้ามาจำหน่ายเป็นการทดแทน ซึ่งเป็นการนำ Mitsubishi Lancer EX มาประทับตราโปรตอนออกจำหน่าย

 ประวัติ 

วาจา
# โฟโต้สเกป
โฟโต้สเกป  เป็นโปรแกรมตัดต่อกราฟิกส์ พัฒนาโดย MOOII Tech ,ประเทศเกาหลีใต้ แนวคิดพื้นฐานของโฟโต้สเกป คือ 'ง่ายและสนุก' เพื่อที่ช่วยให้ผู้ใช้สามารถแก้ไขภาพที่ถ่ายจากกล้องดิจิทัลของพวกเขาหรือแม้กระทั่งโทรศัพท์มือถือ โฟโต้สเกป มีผู้ใช้อินเตอร์เฟซง่ายที่ดำเนินการปรับปรุงภาพร่วมกันรวมทั้ง การปรับสี ,ตัด ,การปรับขนาด ,การพิมพ์ และการภาพเคลื่อนไหวในไฟล์ GIF โฟโต้สเกป ทำงานได้เฉพาะในระบบปฏิบัติการไมโครซอฟท์ วินโดวส์ และไม่สามารถใช้ได้ในระบบ Mac หรือLinux ได้Photoscape, PC World, Nov 16, 2010 ภาษาเริ่มต้นของมันเป็นภาษาอังกฤษและภาษาเกาหลี พร้อมด้วยแพ็กเกจภาษาเพิ่มเติมสามารถดาวน์โหลดได้
# กาเยเตรเซ
กาเย 13  เป็นวงดนตรีจากเปอร์โตริโก ก่อตั้งวงโดย เรเน เปเรซ โคกลาร์ (René Pérez Joglar: เกิด 23 กุมภาพันธ์ ค.ศ. 1978 ที่เมืองฮาโตเรย์) ที่มีฉายาว่า เรซีเดนเต (ร้องนำและแต่งเพลง) และเอดัวร์โด โคเซ กาบรา มาร์ตีเนซ (Eduardo José Cabra Martínez: เกิด 10 กันยายน ค.ศ. 1978 ที่ซานตูร์เซ) ที่มีฉายาว่า บีซีตันเต (นักดนตรีหลากประเภท นักร้อง ผู้ผลิตจังหวะเพลง) และเยอานา กาบรา มาร์ตีเนซ หรือฉายา PG-13 (ร้องประสาน)

เปเรซและกาบรา ที่เป็นลูกเลี้ยงกัน ได้สัญญากับค่ายเพลงไวต์ไลออนเรเคิดส์ หลังจากที่ได้ส่งเดโมเพลงให้ค่ายเพลง และหลังจากเกิดข้อพิพาทในเพลง "Querido F.B.I." ทำให้วงมีเรื่องฉาวโฉ่ในเปอร์โตริโก ต่อมาในปี 2005 กาเย 13 ได้ออกอัลบั้มเปิดตัว มีเพลงดังคือ  "Se Vale Tó-Tó" และ "¡Atrévete-te-te!" ในปี 2007 วงได้ออกอัลบั้มชุดที่ 2 ชื่อชุด Residente o Visitante ทีป่ระสบความสำเร็จอย่างมากและได้มีการทดลองแนวเพลงหลายชนิดในอัลบั้มชุดนี้ อัลบั้มยังประสบความสำเร็จในละตินอเมริกา โดยได้รับรางวัลแกรมมี่ละติน 3 รางวัล ต่อมาออกผลงานชุดที่ 3 ชื่อชุด Los de Atrás Vienen Conmigo ในปี 2008 ซึ่งได้รับรางวัลแกรมมี่ละตินในปี 2009 กาเย 13 ออกอัลบั้มชื่อ Entren Los Que Quieran ในปี 2010

แนวเพลงของกาเย 13 มักใช้เครื่องดนตรีที่ผิดแผกจากทั่วไป แนวเพลงหลายหลายครอบคลุมไปถึงเรกเกตัน ส่วนเนื้อเพลงมีชื่อด้านการเขียนเนื้อเพลงถากถาง เช่นเดียวกับการวิจารณ์สังคมละตินอเมริกา และวัฒนธรรม เปเรซและกาบราเป็นผู้สนับสนุนการเคลื่อนไหวอิสรภาพเปอร์โตริโก ซึ่งมีทีท่าทำให้เกิดข้อพิพาทขึ้น
# รายชื่อโบราณสถานในจังหวัดบึงกาฬ
แหล่งข้อมูลอื่น 

บึงกาฬ
หมวดหมู่:โบราณสถานในจังหวัดบึงกาฬ
หมวดหมู่:รายชื่อเกี่ยวกับจังหวัดบึงกาฬ
# สิทธิคมน์ ธรรมศิลป์
สิทธิคมน์ ธรรมศิลป์ (ชื่อเล่น: โอ๊ต; 7 เมษายน พ.ศ. 2538 —) เป็นนักกีฬาแบดมินตันที่มีชื่อเสียงชาวไทย“สิทธิคมน์” ล้มเต็ง 2 ลิ่ว 8 ขนไก่เอสซีจี และเป็นเยาวชนไทยคนแรกที่สามารถครองแชมป์รายการดัตช์จูเนียร์อินเตอร์เนชันแนลได้สำเร็จ

พ.ศ. 2555 สิทธิคมน์เป็นผู้ผ่านเข้ารอบสุดท้ายของการเสนอชื่อเข้าชิงรางวัลนักกีฬายอดเยี่ยม วันกีฬาแห่งชาติ ในสาขานักกีฬาเยาวชนสมัครเล่นชายดีเด่น

 ประวัติ 
สิทธิคมน์ ธรรมศิลป์ เป็นบุตรของวิรัตน์ พวงจำปี และสุณี ร่มโพธิ์ ซึ่งสิทธิคมณ์เป็นผู้ชนะการแข่งขันสิงคโปร์อินเตอร์เนชันแนล 2012 ของประเภทชายเดี่ยว ส่วนรายการแบดมินตันนานาชาติ ปุ้มปุ้ยแชมเปี้ยนชิพ 2012 เขาได้อันดับสามของประเภทชายเดี่ยว และเป็นผู้ครองแชมป์ชายเดี่ยวในรายการแบดมินตันนานาชาติ ปุ้มปุ้ยแชมเปี้ยนชิพ 2013 "สิทธิคมน์"คว้าแชมป์ชายเดี่ยวแบด"ปุ้มปุ้ย" : มติชนออนไลน์ สิทธิคมน์ยังได้เข้าแข่งขันประเภทชายเดี่ยวของรายการผู้เข้าแข่งขันเอสซีจีจูเนียร์แชมเปี้ยนชิพ 2013 "สิทธิคมน์" ตัดเชือก "กิตติพณ" แบด "เอสซีจี" - เดลินิวส์ ที่ซึ่งเขาเป็นผู้ชนะการแข่งขันครั้งดังกล่าว รวมถึงได้เข้าแข่งขันประเภทชายเดี่ยวของรายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013  โดยเขาได้พบกับเค ศรีกันธ์ ซึ่งเป็นนักแบดมินตันจากประเทศอินเดียในรอบรองชนะเลิศ และสิทธิคมน์เป็นฝ่ายแพ้ที่ 0-2 เกม ด้วยคะแนน 14-21, 18-21

ชีวิตส่วนตัว สิทธิคมน์ เข้าพิธีวิวาห์กับรวินดา ประจงใจ อดีตนักแบดมินตันหญิงทีมชาติ เมื่อวันที่ 20 มิถุนายน 2568อดีตนักแบดมินตันทีมชาติ "วิว-โอ๊ต" จูงมือวิวาห์หวานชื่น : สยามกีฬาออนไลน์ 

 เกียรติประวัติ 
 พ.ศ. 2553 - ชนะเลิศชายเดี่ยว เอสซีจีจูเนียร์แชมเปี้ยนชิพ 2010 'สิทธิคมน์' เจ๋ง ทะลุเข้า 16 คน เอสซีจีสนาม 5
 พ.ศ. 2554 - ชนะเลิศชายเดี่ยว 19 ปี จูเนียร์ชาลเลนจ์โอเพนแบดมินตันแชมเปียนชิพ ประเทศอินโดนีเซียลูกอิน.‘สิทธิคมน์’ แจ้งเกิดเต็มตัว แม้ก้าวไปไม่ถึงดวงดาว. เวิลด์แร็กเกต. สยามกีฬา. ประจำวันที่ 9-10 มิถุนายน พ.ศ. 2556. หน้า 7
 พ.ศ. 2555 - รองชนะเลิศชายเดี่ยว แบดมินตันชิงแชมป์ประเทศไทยสิทธิคมน์ตบเหนือชั้นซิวแชมป์แบดฯ เอสซีจีชนะขาด
 พ.ศ. 2555 - ชนะเลิศชายเดี่ยว ทั่วไป สิงคโปร์อินเตอร์เนชันแนล 2012 
 พ.ศ. 2556 - ชนะเลิศชายเดี่ยว 19 ปี ดัตช์จูเนียร์อินเตอร์เนชันแนล ประเทศเนเธอร์แลนด์
 พ.ศ. 2556 - ชนะเลิศชายเดี่ยว เอสซีจีจูเนียร์แชมเปี้ยนชิพ 2013 
 พ.ศ. 2562 - ชนะเลิศชายเดี่ยว รายการ Macau Open 2019 ประเทศมาเก๊า
# สีเสียดแก่น
สีเสียดแก่น หรือชื่อท้องถิ่นอื่น ๆ ว่า สีเสียด สีเสียดไทย สีเสียดเหนือ สีเสียดเหลือง สีเสียดหลวง สีเสียดลาว  เป็นพืชในวงศ์ถั่ว กระจายพันธุ์ในเอเชีย จีน, อินเดีย และบริเวณ  มหาสมุทรอินเดีย เมล็ดเป็นแหล่งของโปรตีน แก่นต้นนำมาใช้เป็นยา โดยนำแก่นต้นสีเสียด สับให้เป็นชิ้น ๆ แล้วต้มและเคี่ยว หลังจากนั้นระเหยน้ำที่ต้มได้ให้เหนียวข้น จะได้ของแข็งเป็นก้อน สีน้ำตาลดำ เป็นมัน แข็ง รูปร่างไม่แน่นอน ผิวนอกหยาบ มีด้านในด้านหนึ่งที่แตกจะมันวาว ส่วนประกอบส่วนใหญ่เป็นสารกลุ่มแทนนินที่มีฤทธิ์ต้านเชื้อแบคทีเรียที่ก่อเกิดอาการท้องร่วง (Escherichia coli) Staphylococcus aureus  ฤทธิ์ต้านเชื้อบิด  มีฤทธิ์ยับยั้งการบีบตัวของลำไส้สีเสียดไทย-ฐานข้อมูลเครื่องยา 
thumb|right|เปลือกสีเสียดแก่น
thumb|right|ดอกสีเสียดแก่น
thumb|right|ฝักสีเสียดแก่น
ในทางยาสมุนไพร ใช้สีเสียดแก่นแก้ท้องเสียเรื้อรัง  ลำไส้อักเสบ  รักษาบาดแผล แก้ปากเป็นแผล ใส่แผลเปื่อยและริดสีดวง และอาการบาดเจ็บที่มีเลือดออก บดหรือต้มกินแก้ท้องร่วง  คุมธาตุ แก้บิดมูกเลือด แก้ลงแดง ทารักษาบาดแผล รักษาโรคผิวหนัง ต้มล้างบาดแผล เป็นยาฝาดสมาน  แก้ท้องร่วง ห้ามเลือดกำเดา แก้บิด ล้างแผลหัวนมแตก ล้างแผลถูกไฟไหม้ ทำให้แผลหายเร็ว และเป็นส่วนผสมใน "ยาเหลืองปิดสมุทร" ที่ใช้รักษาอาการท้องเสียชนิดที่ไม่เกิดจากการติดเชื้อ
# เอทิลีนออกไซด์
เอทิลีนออกไซด์สูตรโมเลกุล C2H4O (ethylene oxide) เป็นก๊าซไม่มีสี มีกลิ่นเฉพาะตัว ติดไฟได้ ประโยชน์หลักของ เอทิลีนออกไซด์ คือ ใช้อบฆ่าเชื้อโรคบนอุปกรณ์และเครื่องมือแพทย์ที่ไม่ทนต่อความร้อน เอทิลีนออกไซด์ มีพิษเฉียบพลันระดับปานกลางในสัตว์เลี้ยงลูกด้วยนม แต่เป็นสารก่อมะเร็งในมนุษย์ เอทิลีนออกไซด์ สลายตัวในสิ่งแวดล้อม อย่างช้าๆ ปัจจุบัน เอทิลีนออกไซด์ ถูกจัดเป็นวัตถุอันตรายชนิดที่ 3  ตามพระราชบัญญัติวัตถุอันตราย พ.ศ. 2535